Marea Britanie a desemnat primul Magistrat de Legătură în România

Primul Magistrat de Legătură al Marii Britanii în România, John Williams (foto), și-a început activitatea luna aceasta, la București, urmând să colaboreze îndeaproape cu Ministerul român al Justiției, anunță Ambasada Marii Britanii într-un comunicat transmis G4Media.ro

Potrivit sursei citate, John Williams are o experiență de peste 30 de ani ca Procuror Specialist al Diviziei de Justiție Internațională și Crimă Organizată din cadrul Crown Prosecution Service, unde a gestionat o gamă largă de cazuri de criminalitate.

John Williams va oferi asistență legală în domenii cheie de cooperare internațională între Marea Britanie și România.

Potrivit ambasadei, numirea Magistratului de Legătură este încă un exemplu al relației bilaterale puternice dintre Marea Britanie și România.